**SAOPŠTENJE ZA JAVNOST**

Povodom teksta objavljenog u listu “Blic”, od 10.9.2015.g. o postojanju greške prilikom davanja plazme pacijentu hospitalizovanom na Klinici za gastroenterologiju, direktor Klinike za gastroenterologiju prof. dr Aleksandar Nagorni je dao izjavu:

Pacijent V.V. je hospitalizovan na Klinici za gastroenterologiju 28.7.2015 zbog pogoršanja osnovne bolesti. Naime, 2007g. je biopsijom jetre postavljena dijagnoza fibroze jetre. U medjuvremenu je u dva navrata lečen na VMA. Dogadjaj koji se pominje se desio 8. avgusta 2015.g, a ne pre dva dana kako se navodi u tekstu. Nakod tog nemilog dogadjaja, transfuziolozi i gastroenterolozi su svakodnevno pratili stanje pacijenta i njegove vitalne parametre. Sedam dana nakon primanja transfuzije pacijent je razvio bronhopneumoniju, koja je sanirana. Po mišljenju pneumoftiziologa nije moguće da pacijent razvije bronhopneumoniju zbog ordiniranja plazme druge krvne grupe. Inače, pomenuti pacijent je zbog prirode bolesti i dalje na lečenju na Klinici za gastroenterologiju KC Niš i za sve vreme hospitalizacije ima maksimalnu negu i adekvatnu terapiju. Nijednog trenutka tokom lečenja pacijent nije bio vitalno ugrožen.

*Zavod za transfuziju krvi* nije organizaciona jedinica Kliničkog centra. Direktor Kliničkog centra prof. dr Zoran Radovanović je naložio unutrašnji stručni nadzor i naredio svim direktorima Klinikama da striktno vode računa o prijemu i ordiniranju materijala preuzetih iz drugih ustanova.

Klinički centar Niš ima odličnu saradnju sa Ministrastvom zdravlja Republike Srbije po čijem nalogu se zdravstvena inspekcija već nalazi na Klinici za gatsroenterologiju i o čijem nalazu će javnost biti obaveštena. U vreme kada Ministrastvo Zdravlja Republike Srbije i Klinički centar Niš sve čine kako bi se poboljšali uslovi lečenja pacijenata, smatramo da nema mesta netačnim i senzacionalnim tekstovima i naslovima.

Prof. dr Aleksandar Nagorni Prof. dr Zoran Radovanović

Direktor Klinike za gastroenterologiju Direktor Kliničkog centra